ai4bharat/Pralekha huggingface dataset:
वित्त मंत्रालय
वित्त वर्ष 2017-18 के लिए ‘वार्षिक रिटर्न और समाधान विवरण’दाखिल करने की अंतिम तारीख 30 नवंबर, 2019 तक बढ़ी
वित्त वर्ष 2017-18 के लिए फॉर्म जीएसटीआर-9/ फॉर्म जीएसटीआर-9ए में वार्षिक रिटर्न और फॉर्म जीएसटीआर-9सी में समाधान विवरण दाखिल करने की अंतिम तिथि 31 अगस्त 2019 से बढ़ाकर 30 नवंबर 2019 कर दी गई है।
प्रधानमंत्री कार्यालय
प्रधानमंत्री श्री नरेन्द्र मोदी और संयुक्त राज्य अमेरिका के राष्ट्रपति, महामहिम जोसेफ आर. बाइडेन के बीच टेलीफोन पर बातचीत
प्रधानमंत्री श्री नरेन्द्र मोदी ने आज संयुक्त राज्य अमेरिका के राष्ट्रपति महामहिम जोसेफ आर. बाइडेन के साथ टेलीफोन पर बातचीत की।
प्रधानमंत्री ने राष्ट्रपति बाइडेन को गर्मजोशी से बधाई और उनके कार्यकाल के लिए शुभकामनाएं दीं। प्रधानमंत्री ने भारत-अमेरिका रणनीतिक साझेदारी को आगे बढ़ाने के लिए उनके साथ मिलकर काम करने की बात कही।
दोनों नेताओं ने क्षेत्रीय विकास और व्यापक भू-राजनीतिक संदर्भ पर चर्चा की। उन्होंने स्वीकार किया कि भारत-अमेरिकी साझेदारी लोकतांत्रिक मूल्यों और साझा रणनीतिक हितों के लिए प्रतिबद्धता में मजबूती से जुड़ी हुई है। उन्होंने नियम मानने वाली अंतर्राष्ट्रीय व्यवस्था और मुक्त, खुला और समावेशी भारत-प्रशांत क्षेत्र सुनिश्चित करने के लिए समान विचारधारा वाले देशों के साथ काम करने के महत्व को दोहराया।
प्रधानमंत्री और राष्ट्रपति बाइडेन ने वैश्विक जलवायु परिवर्तन की चुनौती का हल एक साथ मिलकर निकालने की बात को स्वीकार किया। प्रधानमंत्री ने पेरिस समझौते पर फिर से प्रतिबद्धता जताने के लिए राष्ट्रपति बाइडेन के निर्णय का स्वागत किया और भारत द्वारा अक्षय ऊर्जा के क्षेत्र में अपने लिए निर्धारित महत्वाकांक्षी लक्ष्यों के बारे में जानकारी दी। प्रधानमंत्री ने इस वर्ष अप्रैल में क्लाइमेट लीडर्स समिट सम्मेलन का आयोजन करने के लिए राष्ट्रपति बाइडेन की पहल का स्वागत किया और उस में भाग लेने के लिए उत्सुक दिखे।
प्रधानमंत्री ने राष्ट्रपति बाइडने को भारत आने के लिए आमंत्रित किया, ताकि वे अपनी सुविधा अनुसार जल्द से जल्द भारत की यात्रा पर आ सकें।
पर्यावरण, वन एवं जलवायु परिवर्तन मंत्रालय
जी-20 में भारत की अध्यक्षता, भारत और आईआरईएनए के लिए इसका एक स्वर्णिम अवसर है कि कैसे नवीकरणीय ऊर्जा विकासशील देशों की विकास आकांक्षाओं से कोई समझौता किए बिना और किसी को पीछे न रखते हुए ऊर्जा उद्योगों को कठिन से सुगम क्षेत्रों में रूपांतरण को तेज कर सकती है: श्री भूपेंद्र यादव
आईआरईएनए बढ़ाए गए जलवायु लक्ष्यों को प्राप्त करने की दिशा में भारत के प्रयासों में बड़ी महत्वपूर्ण भूमिका निभा सकती है: श्री यादव
मंत्री ने आईआरईएनए से सीडीआरआई और लीडआईटी का हिस्सा बनने का अनुरोध किया, जिसका नेतृत्व भारत कर रहा है
पर्यावरण मंत्री श्री भूपेंद्र यादव ने अंतरराष्ट्रीय नवीकरणीय ऊर्जा एजेंसी के महानिदेशक से मुलाकात की
केंद्रीय पर्यावरण, वन और जलवायु परिवर्तन मंत्री श्री भूपेंद्र यादव ने आज अंतरराष्ट्रीय नवीकरणीय ऊर्जा एजेंसी  के महानिदेशक श्री फ्रांसेस्को ला कैमरा से मुलाकात की। जी-20 में भारत की अध्यक्षता के दौरान आईआरईएनए के गणमान्य प्रतिनिधियों के योगदान और आईआरईएनए व भारत के बीच जुड़ाव को मजबूत करने सहित पारस्परिक हित के अन्य मुद्दों पर विचार-विमर्श किया गया।
मंत्री ने नवीकरणीय ऊर्जा, विशेष रूप से सौर ऊर्जा पर आईआरईएनए के विशाल वैश्विक अनुभवों का उल्लेख किया। उन्होंने कहा कि सीओपी 26 में हमारे माननीय प्रधानमंत्री की घोषित उन्नत जलवायु लक्ष्यों को प्राप्त करने की दिशा में भारत के प्रयासों में आईआरईएनए एक बड़ी महत्वपूर्ण भूमिका निभा सकता है।
श्री यादव ने इस बात पर जोर दिया कि जी-20 में भारत की अध्यक्षता, भारत और आईआरईएनए दोनों के लिए इस बात का एक स्वर्णिम अवसर है कि कैसे नवीकरणीय ऊर्जा विकासशील देशों की विकास आकांक्षाओं से कोई समझौता किए बिना और किसी को पीछे न रखते हुए ऊर्जा उद्योगों को कठिन से सुगम क्षेत्रों में रूपांतरण को तेज कर सकती है।
केंद्रीय पर्यावरण मंत्री ने इस बात को रेखांकित किया कि हम आईआरईएनए और भारत के बीच जुड़ाव को मजबूत करते हुए जी-20 और मौजूदा व्यवस्थाओं से आगे भी देख सकते हैं। आईआरईएनए यह भी पता लगा सकती है कि वह सीडीआरआई और लीडआईटी का भी हिस्सा कैसे हो सकती है, जिसका नेतृत्व भारत कर रहा है।
दोनों पक्षों ने भारत जैसे विकासशील देशों की ओर से बढ़ाए गए जलवायु लक्ष्यों को प्राप्त करने के लिए वित्त, प्रौद्योगिकी हस्तांतरण और क्षमता निर्माण सहायता सहित कार्यान्वयन के साधन उपलब्ध कराने के महत्व पर भी चर्चा की।
पृथ्वी विज्ञान मंत्रालय
उत्तरी बंगाल की खाड़ी और आसपास के भागों पर 11 जून तक एक निम्न दबाव का क्षेत्र विकसित होने की संभावना
भारतीय मौसम विज्ञान विभाग के राष्ट्रीय मौसम पूर्वानुमान केंद्र  के अनुसार:

सम्पूर्ण भारत मौसम सारांश और पूर्वानुमान बुलेटिन:
महत्वपूर्ण मौसम विशेषताएँ
- मॉनसून की उत्तरी सीमा  18.0° उत्तरी अक्षांश/ 65° पूर्वी देशांतर, 18.5° उत्तरी अक्षांश/ 70° पूर्वी देशांतर, अलीबाग, पुणे, मेडक, नलगोंडा, रेंटाचिंतला, श्रीहरिकोटा, 14° उत्तरी अक्षांश/ 85.0° पूर्वी देशांतर, 16° उत्तरी अक्षांश /88° पूर्वी देशांतर, 20° उत्तरी अक्षांश/90.5° पूर्वी देशांतर और 24.0° उत्तरी अक्षांश /89.5° पूर्वी देशांतर और बागडोगरा तक पहुँच गई है।
- उत्तरी बंगाल की खाड़ी और आसपास के भागों पर 11 जून तक एक निम्न दबाव का क्षेत्र विकसित होने की संभावना है। इसके प्रभाव से 11 जून के बाद अगले दो दिनों के दौरान ओडिसा, पश्चिम बंगाल और झारखंड के अधिकांश के अधिकांश हिस्सों तथा बिहार के कुछ भागों में दक्षिण-पश्चिम मॉनसून के आगे बढ़ने की संभावना है।
- बंगाल की खाड़ी के उत्तरी भागों और आसपास के हिस्सों पर संभावित निम्न दबाव के क्षेत्र के कारण विभिन्न राज्यों के मौसम में निम्नलिखित बदलाव संभव हैं:
- पूर्वी भारत के अधिकांश हिस्सों और इससे सटे मध्य भारत के भागों में 10 जून को सभी स्थानों पर बारिश होने के आसार हैं। ओडिशा के कुछ हिस्सों में 8 से 11 जून के बीच; गंगीय पश्चिम बंगाल में 10 और 11 जून को; झारखंड में 11 जून को; पूर्वी मध्य प्रदेश, विदर्भ और छत्तीसगढ़ में 10 और 11 जून को भारी से अति भारी बारिश हो सकती है। ओडिसा में 11 जून, 2021 को एक-दो स्थानों पर भीषण वर्षा की भी आशंका है।
- पश्चिमी तटीय भागों में भी बारिश की गतिविधियों में बढ़ोत्तरी होने के आसार हैं।
- दक्षिण-पश्चिमी हवाओं के प्रभावी होने और अन्य मौसमी स्थितियों के अनुकूल होने के कारण उत्तर-पूर्वी राज्यों में अगले 4-5 दिनों के दौरान अधिकांश स्थानों पर बारिश होने की संभावना है। अरुणाचल प्रदेश में 7 और 8 जून को एक-दो स्थानों पर भारी वर्षा हो सकती है; असम और मेघालय में 7 से 10 जून के बीच मूसलाधार बारिश हो सकती है; उप-हिमालयी पश्चिम बंगाल और सिक्किम में 7 से 9 जून के बीच; नागालैंड, मणिपुर, मिज़ोरम और त्रिपुरा में 7 और 8 जून को भारी वर्षा हो सकती है।
- उत्तरी महाराष्ट्र से उत्तरी केरल के तटों तक बनने वाली तटवर्ती ट्रफ के कारण दक्षिणी प्रायद्वीपीय भारत में अगले 4-5 दिनों के दौरान कई जगहों पर गर्जना के साथ बारिश हो सकती है। बिजली कड़कने की घटनाएँ भी हो सकती हैं।
- उत्तर-पश्चिम भारत के मैदानी भागों में 8 से 10 जून के बीच धूलभरी तेज़ हवाएँ  चलने का अनुमान है।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
पृथ्वी विज्ञान मंत्रालय
उत्तरी ओडिशा-पश्चिम बंगाल के तटों से दूर बंगाल की खाड़ी के उत्तर-पश्चिम में विक्षोभ केन्द्रित
उत्तरी ओडिशा-पश्चिम बंगाल के तटों से दूर बंगाल की खाड़ी के उत्तर-पश्चिम में विक्षोभ पिछले तीन घंटे के दौरान स्थिर बना रहा। यह आज यानी 06 अगस्त, 2019 को सुबह साढ़े 11 बजे बालासोर  के लगभग 160 किलोमीटर दक्षिण-पूर्व और दीघा  के तकरीबन 130 किलोमीटर दक्षिण-दक्षिण-पूर्व में अक्षांश 20.50उत्तर और देशांतर 88.00पूर्व के निकट केन्द्रित हो गया। अगले 24 घंटों के दौरान इसके एक तीव्र विक्षोभ का रूप लेने की संभावना है। अगले 48 घंटों के दौरान इसके ओडिशा-पश्चिम बंगाल तटों से पश्चिम-उत्तर-पश्चिम की ओर बढ़ने की प्रबल संभावना है।
चेतावनी
 वर्षा :
- ओडिशा में 6 और 7 अगस्त को ज्यादातर स्थानों पर हल्की से सामान्य वर्षा होगी, जबकि कुछ स्थानों पर भारी से बहुत भारी वर्षा होगी। कुछ स्थानों पर काफी तेज वर्षा  होने की संभावना है। इसी अवधि के दौरान छत्तीसगढ़ के दक्षिण में ज्यादातर स्थानों पर हल्की से सामान्य वर्षा और कुछ स्थानों पर भारी से बहुत भारी वर्षा होने की प्रबल संभावना है। 6 और 7 अगस्त, 2019 के दौरान पश्चिम बंगाल के गांगेय क्षेत्रों और झारखंड में अधिकतर स्थानों पर हल्की से सामान्य वर्षा और कुछ क्षेत्रों में भारी से बहुत भारी वर्षा होने की संभावना है।
- 6 और 7 अगस्त को आंध्र प्रदेश के उत्तर एवं तेलंगाना में अधिकतर स्थानों पर हल्की से सामान्य वर्षा और कुछ स्थानों पर भारी से बहुत भारी वर्षा होने की संभावना है।
- 6 अगस्त को मध्य प्रदेश में ज्यादातर स्थानों पर हल्की से सामान्य वर्षा और कुछ स्थानों पर भारी से बहुत भारी वर्षा होने की संभावना है। 07 और 08 अगस्त को मध्य प्रदेश में अधिकतर स्थानों पर हल्की से सामान्य वर्षा और कुछ स्थानों पर भारी से बहुत भारी वर्षा होने की संभावना है। इसी तरह कुछ स्थानों पर काफी तेज वर्षा  होने की प्रबल संभावना है।
 तेज हवा चलने की चेतावनी:
अगले 48 घंटों के दौरान पश्चिम बंगाल एवं ओडिशा के तटों के साथ-साथ अन्य निकटवर्ती स्थानों पर भी तेज हवाएं चलने की संभावना है, जिसकी गति बढ़कर पहले 45-55 किलोमीटर प्रति घंटे और फिर बाद में 65 किलोमीटर प्रति घंटे हो जाने की प्रबल संभावना है। 07 अगस्त को ओडिशा के अंदरूनी क्षेत्रों, पश्चिम बंगाल के गांगेय क्षेत्रों और झारखंड में तेज हवाएं चलने की संभावना है, जिसकी गति बढ़कर पहले 30-40 किलोमीटर प्रति घंटे और फिर बाद में 50 किलोमीटर प्रति घंटे हो जाने की प्रबल संभावना है।
 समुद्री हालात:
06 एवं 07 अगस्त को ओडिशा-पश्चिम बंगाल तटों पर एवं उससे दूर बंगाल की खाड़ी के उत्तर में समुद्र की ऊंची-ऊंची लहरें उठने की संभावना है। इसी तरह अगले 24 घंटों के दौरान निकटवर्ती बंगाल की खाड़ी के मध्य क्षेत्र में भी समुद्र की ऊंची-ऊंची लहरें उठने की संभावना है।
 मछुआरों को चेतावनी :
मछुआरों को सलाह दी जाती है कि वे अगले 48 घंटों के दौरान ओडिशा एवं पश्चिम बंगाल के तटों के साथ-साथ उनसे दूर बंगाल की खाड़ी के उत्तर-पश्चिम में न जाएं।
संस्कृति मंत्रालय
26 जनवरी पर 'आजादी का अमृत महोत्सव' समारोह के लिए वंदे भारतम उत्तर क्षेत्रीय प्रतियोगिता दिल्ली में आयोजित की गई
रक्षा मंत्रालय और संस्कृति मंत्रालय ने आजादी का अमृत महोत्सव के रूप में भारत की आजादी के 75वें वर्ष का उत्सव मनाने की पहल के अंतर्गत, देश के विभिन्न राज्यों से सांस्कृतिक कार्यक्रमों का चयन करने के लिए अखिल भारतीय वंदे भारतम नृत्य प्रतियोगिता का आयोजन किया है।
नई दिल्ली में आयोजित क्षेत्रीय स्तर के आयोजन के चौथे दौर के अंतर्गत 12 दिसंबर को शाह ऑडिटोरियम, राज निवास मार्ग, सिविल लाइंस में शास्त्रीय, लोक, आदिवासी और समकालीन रूपों में भारत के समृद्ध नृत्य, संगीत, गीत प्रस्तुत किए गए। इस अवसर पर विदेश और संस्कृति राज्य मंत्री श्रीमती मीनाक्षी लेखी उपस्थित थीं। पहला क्षेत्रीय स्तर का कार्यक्रम कोलकाता  में आयोजित किया गया था और दूसरे स्तर का कार्यक्रम 10 दिसंबर 2021 को मुंबई में और तीसरे स्तर का कार्यक्रम 11 दिसंबर 2021 को बेंगलुरु में आयोजित किए गए थे।
इस कार्यक्रम में उत्तरी क्षेत्र के विभिन्न हिस्सों से एक मंच पर नृत्य रूपों का एक सम्मिश्रण देखा गया। राज्य स्तरीय प्रतियोगिताओं के लगभग 400 नृत्य कलाकारों के साथ कुल 27 योग्य समूहों ने इस कार्यक्रम में पश्चिमी क्षेत्र के विभिन्न राज्यों और केंद्र शासित प्रदेशों जम्मू-कश्मीर, हिमाचल प्रदेश, पंजाब, चंडीगढ़, उत्तराखंड, उत्तर प्रदेश, हरियाणा, राजस्थान और दिल्ली से भाग लिया। भाग लेने वाले समूहों ने शास्त्रीय, लोक, आदिवासी और फ्यूजन जैसी विभिन्न नृत्य श्रेणियों में विशेष रूप से कोरियोग्राफ किए गए नृत्य का प्रदर्शन किया। पूरे उत्तर भारत की समृद्ध प्रदर्शन प्रतिभा यहां देखी गई। पूरे उत्तर भारत से उत्साही भागीदारी थी क्योंकि कलाकारों ने मंत्रमुग्ध कर देने वाले प्रदर्शन दिए। इस कार्यक्रम के निर्णायक मण्डल में प्रदर्शन कला की प्रसिद्ध हस्तियां, श्रीमती धनरानी देवी, श्रीमती नलिनी अस्थाना, श्रीमती कमलिनी अस्थाना और श्रीमती कविता द्विवेदी शामिल थीं।
वंदे भारतम प्रतियोगिता 17 नवंबर को जिला स्तर पर शुरू हुई और इसमें 323 समूहों में 3,870 से अधिक प्रतिभागियों ने भाग लिया। जिला स्तर पर स्क्रीनिंग में सफल होने वालों ने 30 नवंबर, 2021 से राज्य स्तरीय प्रतियोगिता में भाग लिया। राज्य स्तरीय प्रतियोगिता के लिए 4 दिसंबर 2021 तक 5 दिनों की अवधि में वर्चुअल माध्यम से 20 से अधिक कार्यक्रम आयोजित किए गए।
राज्य स्तर के लिए 300 से अधिक समूहों का चयन किया गया जिसमें 3,000 से अधिक नर्तक/प्रतिभागी शामिल थे। इस प्रकार, एक महीने के लिए, इस आयोजन ने सभी उम्मीदवारों को राष्ट्रीय स्तर पर एक स्लॉट जीतने के लिए अपनी प्रतिभा दिखाने का अवसर दिया।
क्षेत्रीय स्तर की प्रतियोगिता के लिए 200 से अधिक टीमों के 2,400 से अधिक प्रतिभागियों को सूचीबद्ध किया गया था। इस राउंड से चयनित टीमें 19 दिसंबर रविवार को नई दिल्ली में होने वाले ग्रैंड फिनाले में भाग लेंगी। ग्रैंड फिनाले से विजेता घोषित किए जाने वाले शीर्ष 480 नर्तक 26 जनवरी 2022 को नई दिल्ली में राजपथ पर आयोजित गणतंत्र दिवस परेड में प्रस्तुति देंगे।
क्षेत्रीय स्तर की प्रतियोगिता का वंदे भारतम के आधिकारिक फेसबुक पेज और यूट्यूब चैनल वेबसाइट  और मोबाइल एप्लिकेशन के साथ सीधा प्रसारण किया गया ।
प्रधानमंत्री कार्यालय
प्रधानमंत्री ने 40वें प्रगति संवाद की अध्यक्षता की
अवसंरचना क्षेत्र में काम करने वाली एजेंसियां अमृत सरोवर के तहत विकसित किए जा रहे जल निकायों के साथ अपनी परियोजनाओं का मानचित्र तैयार कर सकती हैं: पीएम
प्रधानमंत्री ने राज्यों से केंद्रीकृत गति शक्ति संचार पोर्टल का लाभ उठाने के लिए कहा, ताकि मार्ग अधिकार आवेदनों का समय पर निपटान सुनिश्चित किया जा सके
राज्य भी पीएम गतिशक्ति राष्ट्रीय मास्टर प्लान के अनुसार राज्य स्तरीय गतिशक्ति मास्टर प्लान तैयार कर सकते हैं: प्रधानमंत्री
प्रधानमंत्री श्री नरेन्द्र मोदी ने आज प्रगति की 40वीं बैठक की अध्यक्षता की, जो केंद्र और राज्य सरकारों को शामिल करते हुए सक्रियता के साथ शासन और समय पर कार्यान्वयन के लिए आईसीटी आधारित मल्टी-मोडल प्लेटफॉर्म है।
बैठक में आठ परियोजनाओं और एक कार्यक्रम सहित एजेंडा के नौ विषयों की समीक्षा की गई। आठ परियोजनाओं में रेल मंत्रालय, सड़क परिवहन और राजमार्ग मंत्रालय और पेट्रोलियम और प्राकृतिक गैस मंत्रालय में प्रत्येक की दो परियोजनाओं के साथ-साथ बिजली मंत्रालय तथा जल संसाधन, नदी विकास और गंगा संरक्षण विभाग की एक-एक परियोजना शामिल थीं। इन आठ परियोजनाओं की कुल लागत 59,900 करोड़ रुपये है, जो 14 राज्यों महाराष्ट्र, कर्नाटक, आंध्र प्रदेश, तमिलनाडु, छत्तीसगढ़, ओडिशा, असम, अरुणाचल प्रदेश, मेघालय, त्रिपुरा, मिजोरम, नगालैंड, सिक्किम और झारखंड से संबंधित हैं।
प्रधानमंत्री ने कहा कि अवसंरचना क्षेत्र में काम करने वाली एजेंसियां, जैसे सड़क और रेलवे, अमृत सरोवर के तहत विकसित किए जा रहे जल निकायों के साथ अपनी परियोजनाओं का नक्शा तैयार करें। यह एक जीत की स्थिति होगी, क्योंकि अमृत सरोवर के लिए खोद का निकाली गई सामग्री का उपयोग एजेंसियों द्वारा सिविल कार्यों के लिए किया जा सकता है।
बातचीत के दौरान प्रधानमंत्री ने 'राष्ट्रीय ब्रॉडबैंड मिशन' कार्यक्रम की भी समीक्षा की। मार्ग का अधिकार  आवेदनों का समय पर निपटान सुनिश्चित करने के लिए राज्यों और एजेंसियों को केंद्रीकृत गति शक्ति संचार पोर्टल का लाभ उठाने के लिए सुझाव दिया गया था। इससे मिशन के क्रियान्वयन में तेजी आएगी। इसके साथ ही उन्हें आम लोगों के लिय्रे 'जीवन यापन में आसानी' को बढ़ाने के सन्दर्भ में प्रौद्योगिकी का उपयोग करने के लिए काम करना चाहिए।
प्रधानमंत्री ने आगे कहा कि राज्य भी पीएम गतिशक्ति राष्ट्रीय मास्टर प्लान के अनुरूप राज्य स्तरीय गतिशक्ति मास्टर प्लान तैयार कर सकते हैं और इस उद्देश्य के लिए राज्य स्तरीय इकाइयों का गठन कर सकते हैं। यह बेहतर योजना बनाने, प्रमुख मुद्दों की पहचान करने और उनका समाधान करने तथा परियोजनाओं के समय पर निष्पादन के लिए बेहतर समन्वय सुनिश्चित करने में काफी मददगार साबित हो सकता है।
प्रगति बैठकों के 39 संस्करणों तक, कुल 14.82 लाख करोड़ की लागत वाली 311 परियोजनाओं की समीक्षा की जा चुकी है।
एमजी / एएम / जेके/वाईबी
(
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्री श्री मनसुख मंडाविया ने एम्स देवघर के नए आयुष भवन में ओपीडी सेवा और रैन बसेरा का उद्घाटन किया
"नई सुविधाओं से झारखंड की 3 करोड़ से अधिक आबादी को लाभ होगा": श्री मनसुख मंडाविया
केंद्रीय स्वास्थ्य और परिवार कल्याण मंत्री श्री मनसुख मंडाविया ने आज केंद्रीय स्वास्थ्य और परिवार कल्याण राज्य मंत्री डॉ. भारती प्रवीण पवार की उपस्थिति में एम्स देवघर के नए आयुष भवन और रैन बसेरा को राष्ट्र को समर्पित किया। उन्होंने नए आयुष भवन में संस्थान की ओपीडी सेवाओं का भी उद्घाटन किया। इस अवसर पर श्री बन्ना गुप्ता, स्वास्थ्य और चिकित्सा शिक्षा मंत्री, झारखंड, श्री हाफिजुल हसन, खेल और अल्पसंख्यक कल्याण मंत्री, झारखंड, श्री निशिकांत दुबे, संसद सदस्य, गोड्डा लोकसभा और समीर उरांव, सांसद, राज्यसभा  भी उपस्थित थे।
कार्यक्रम में अपनी खुशी व्यक्त करते हुए श्री मंडाविया ने कहा कि अब लोगों को देवघर में सर्वोत्तम चिकित्सा सुविधाएं मिलेगी। उन्होंने दर्शकों को याद दिलाया कि संस्थान की आधारशिला माननीय प्रधानमंत्री श्री नरेन्द्र मोदी द्वारा 25 मई 2018 को रखी गई थी। उन्होंने कहा कि ओपीडी सेवाओं के साथ, दूर-दराज के लोगों के लिए रैन बसेरा में रहने और अपना इलाज कराने की सुविधा से पूरे झारखंड राज्य के लोगों को मदद मिलेगी। संस्थान न केवल देवघर के 15 लाख निवासियों बल्कि झारखंड के 3.19 करोड़ लोगों की भी चिकित्सा जरूरतों को पूरा करेगा।
केंद्रीय स्वास्थ्य मंत्री ने इस अवसर पर कहा कि प्रधानमंत्री श्री नरेन्द्र मोदी के मजबूत नेतृत्व में केंद्र सरकार महामारी के दौरान हमेशा राज्यों के साथ खड़ी रही है। ईसीआरपी-1 और ईसीआरपी -II  ने कोविड के लिए एक मजबूत सार्वजनिक स्वास्थ्य सिस्टम को बनाने में बहुत बड़ी भूमिका निभाई है। इसी तरह, प्रधानमंत्री स्वास्थ्य सुरक्षा योजना  ने क्षेत्रीय असंतुलन को पाटने का काम किया है और पिछड़े राज्यों में गुणवत्तापूर्ण चिकित्सा शिक्षा प्रदान कर रही है।
श्री मनसुख मंडाविया ने कहा कि केंद्र ने कोविड-19 के खिलाफ लड़ाई में झारखंड की हर संभव मदद की है। उन्होंने पीएमएसएसवाई को लागू करने के केंद्रीय स्वास्थ्य मंत्रालय के प्रयासों के मार्गदर्शक सिद्धांत के रूप में श्री दीनदयाल उपाध्याय द्वारा प्रतिपादित समाज में अंतिम नागरिक की सेवा करने की 'अंत्योदय' की अवधारणा का आह्वान किया।
उन्होंने यह भी कहा कि भोपाल, भुवनेश्वर, रायपुर, पटना, जोधपुर और ऋषिकेश के छह एम्स अब पूरी तरह क्रियाशील हैं।
एम्स, देवघर के ओपीडी सुविधाओं में चिकित्सा और इसकी संबद्ध विशेषताएं शामिल हैं- सामान्य चिकित्सा, पल्मोनोलॉजी , मनोरोग, त्वचाविज्ञान , सर्जिकल और संबद्ध विशेषता- सामान्य सर्जरी, हड्डी रोग, ईएनटी, नेत्र विज्ञान, बाल रोग- नवजात और बच्चों का टीकाकरण, प्रसूति एवं स्त्री रोग, दंत चिकित्सा, विकृति विज्ञान और सूक्ष्म जीव विज्ञान, रेडियोलॉजी आदि।
एम्स देवघर के पूरे समुदाय को बधाई देते हुए, डॉ. भारती पवार ने कहा, “केंद्र सरकार ने 30 जनवरी 2020 को एक गजट अधिसूचना द्वारा झारखंड के देवघर में अखिल भारतीय आयुर्विज्ञान संस्थान की स्थापना की है। यह जल्द ही 750 बिस्तरों वाला अस्पताल  होगा और इसमें 100 एमबीबीएस सीटें और 60 नर्सिंग सीटें होंगी। उन्होंने यह भी कहा कि एम्स देवघर स्वास्थ्य और कल्याण में सरकार के निवेश का सबसे अच्छा उदाहरण है।
श्री राजेश भूषण, केंद्रीय स्वास्थ्य सचिव, प्रो.  एन.के. अरोड़ा, अध्यक्ष, एम्स देवघर, प्रो.  सौरभ वार्ष्णेय, कार्यकारी निदेशक और सीईओ, एम्स देवघर भी इस अवसर पर उपस्थित थे।
इस कार्यक्रम को यूट्यूब पर लाइव-स्ट्रीम किया गया:
https://www.youtube.com/watch?v=8LFse5mu-hw&ab_channel=MansukhMandaviya
मंत्रिमण्डल
कैबिनेट ने नेशनल इंस्टीट्यूट फॉर एनवायर्नमेंटल स्टडीज, जापान और आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज , भारत के बीच वायु गुणवत्ता और जलवायु परिवर्तन पर संयुक्त अनुसंधान के लिए हस्ताक्षरित समझौता ज्ञापन  को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को नेशनल इंस्टीट्यूट फॉर एनवायर्नमेंटल स्टडीज, जापान और आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज , भारत के बीच सहयोगात्मक दिशा-निर्देश स्थापित करने के लिए समझौता ज्ञापन  पर हुए हस्ताक्षर से अवगत कराया गया, जिसका उद्देश्य वायु गुणवत्ता और जलवायु परिवर्तन पर संयुक्त अनुसंधान  करना और इन्हें कार्यान्वित करना है। इसके अलावा, पूर्व में किसी भी अन्य विदेशी निकायों के साथ अनुसंधान के समान क्षेत्रों में एआरआईईएस, नैनीताल द्वारा ऐसे किसी भी समझौता ज्ञापन पर हस्ताक्षर नहीं किए गए थे।
कुछ संभावित गतिविधियां निम्नलिखित हैं:-
क) वैज्ञानिक उपकरणों का संयुक्त उपयोग और संचालन
बी) अवलोकन विधियों पर वैज्ञानिक और तकनीकी जानकारी का आदान-प्रदान
ग) अवलोकन संबंधी आंकड़ों का संयुक्त विश्लेषण और वैज्ञानिक रिपोर्ट बनाना
घ) संयुक्त शैक्षिक और अनुसंधान गतिविधियाँ।
ई) शोध करने के उद्देश्य से पीएचडी छात्रों सहित अतिथि विद्वानों का आदान-प्रदान।
च) संयुक्त वैज्ञानिक कार्यशालाएं और/या सेमिनार
एआरआईईएस के बारे में:
आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज  भारत सरकार के विज्ञान और प्रौद्योगिकी विभाग के तहत स्थापित एक स्वायत्त अनुसंधान संस्थान है। एआरआईईएस खगोल विज्ञान और खगोल भौतिकी और वायुमंडलीय विज्ञान में अनुसंधान के लिए उत्कृष्ट केंद्र है। यह पृथ्वी पर वायु प्रदूषण और जलवायु परिवर्तन, सूर्य, सितारों और आकाशगंगाओं के निर्माण और विकास पर शोध करता है। संस्थान के अनुसंधान समूह में अनुसंधान वैज्ञानिक, पीएचडी छात्र, पोस्ट डॉक्टरेट और अतिथि विद्वान शामिल हैं। शोधकर्ता परिष्कृत और उन्नत वैज्ञानिक उपकरणों के डिजाइन और विकास में भी शामिल हैं। यह इंजीनियरों और तकनीकी कर्मियों की एक टीम द्वारा समर्थित है, जो दोनों परिसरों - मनोरा पीक और देवस्थल में उपकरणों के निर्माण और संचालन में शामिल हैं।
एनआईईएस के बारे में:
नेशनल इंस्टीट्यूट फॉर एनवायर्नमेंटल स्टडीज,  जापान का एकमात्र शोध संस्थान है, जो अंतःविषय पर और व्यापक सन्दर्भ में पर्यावरण पर अनुसंधान करता है। एनआईईएस पर्यावरण संरक्षण पर वैज्ञानिक निष्कर्ष निकालता है। एनआईईएस अनुसंधान परियोजनाओं पर काम कर रहा है, जिनमें मौलिक अनुसंधान, डेटा अधिग्रहण और विश्लेषण, पर्यावरण के नमूनों के संरक्षण और प्रावधान के माध्यम से संस्थान की अनुसंधान नींव को मजबूत करना शामिल है। एनआईईएस पर्यावरण अनुसंधान को आगे बढ़ाने के लिए चार कीवर्ड  पर विश्वास करता है, जो वैज्ञानिक समुदाय और समाज के बीच की खाई को पाटने के लिए एवं जापान और अन्य देशों में पर्यावरण नीति की उन्नति के लिए जापान के संपूर्ण अनुसंधान और विकास परिणामों को अधिकतम स्तर का उपयोग प्रदान कर रहा है।
राष्ट्रपति सचिवालय
राष्ट्रपति ने वयोश्रेष्ठ सम्मान प्रदान किए
 को नई दिल्ली में वयोश्रेष्ठ सम्मान प्रदान किए। यह सामाजिक न्याय एवं अधिकारिता मंत्रालय की वरिष्ठ नागरिकों को राष्ट्रीय पुरस्कार प्रदान करने की एक योजना है।
इस अवसर पर बोलते हुए राष्ट्रपति ने कहा कि वरिष्ठ नागरिक हमारे सामाजिक एवं राष्ट्रीय जीवन का महत्वपूर्ण हिस्सा हैं। केंद्र एवं राज्य सरकारों ने उनके जीवन को आसान बनाने के लिए आयुष्मान भारत, रियायती रेल किराए, वरिष्ठ नागरिकों की जमा योजनाएं, वृद्धावस्था पेंशन जैसे कई कदम उठाए हैं।
राष्ट्रपति ने कहा कि सरकारों और गैर-सरकारी संगठनों द्वारा किए गए प्रयासों की सराहना करने के साथ ही हमें वरिष्ठ नागरिकों की कुछ जिम्मेदारियां अपने स्तर पर भी लेनी चाहिए। हमें मिलकर ऐसा वातावरण बनाना चाहिए जिसमें उन्हें विचारों और अभिव्यक्ति की स्वतंत्रता हो। हमें उन्हें यह महसूस कराना होगा कि परिवार और समाज के लिए उनका योगदान उपयोगी है। इससे उन्हें आत्मसंतुष्टि का एहसास होगा और उनका शरीर एवं दिमाग स्वस्थ रहेगा।
राष्ट्रपति ने कहा कि युवा पीढ़ी को हमेशा यह याद रखना चाहिए कि बुजुर्ग हमारी विरासत और परंपरा का प्रतीक हैं। उन्हें उचित सम्मान और मदद देकर युवा अपने जीवन में प्रगति कर सकते हैं। उन्होंने कहा कि सभी पीढ़ियों को सामंजस्य बनाकर साथ में रहना चाहिए और संयुक्त परिवार की हमारी संस्कृति को बरकरार रखना चाहिए। प्रकृति ने हर पीढ़ी के बीच एक अटूट रिश्ता बनाया है ताकि हमारा अनुभव, ज्ञान और कौशल अगली पीढ़ी तक मूल रूप से स्थानांतरित हो सके।
इस अवसर पर उपस्थित अन्य गणमान्य लोगों में केंद्रीय सामाजिक न्याय एवं अधिकारिता मंत्री श्री थावरचंद गहलोत और केंद्रीय सामाजिक न्याय एवं अधिकारिता राज्यमंत्री श्री कृष्ण पाल गुज्जर शामिल थे।
Click here to see speech
गृह मंत्रालय
भारतीय सांस्कृतिक संबंध परिषद द्वारा पांचवां अंतर्राष्ट्रीय रामायण उत्सव आयोजित
रामायण भाषाओं की मर्यादा लांघकर भारतीय संस्कृति की राजदूत बनकर अनेक देशों में पहुंची है– श्री अमित शाह
श्री अमित शाह ने कहा कि महाकाव्य में राजा के कर्तव्यों का आदर्श उदाहरण प्रस्तुत किया गया है
केंद्रीय गृह मंत्री ने कहा कि रामायण में कई ऐसे संवाद है जो नीतिशास्त्र, प्रशासन, युद्ध शास्त्र तथा ज्ञान विज्ञान का परिचय देते हैं
राम ने पूरा जीवन मर्यादा में रहकर जिया – श्री अमित शाह
केंद्रीय गृह मंत्री श्री अमित शाह ने आज यहां भारतीय सांस्कृतिक संबंध परिषद के द्वारा आयोजित पांचवें अंतर्राष्ट्रीय रामायण उत्सव में बोलते हुए कहा कि भारतीय संस्कृति के प्रचार-प्रसार के सभी उद्देश्यों की पूर्ति के लिए रामायण मंचन से अच्छा कोई कार्यक्रम नहीं हो सकता। उनका कहना था कि रामायण महाकाव्य में बहुत शक्ति है और हजारों सालों की अविरल धारा प्रवाह अभिव्यक्ति केवल रामायण के द्वारा हुई है।
श्री शाह का कहना था कि रामायण केवल एक चरित्र की घटना नहीं है। मानवीय जीवन के सारी ऊंचाइयों को भूले बगैर जीवन को रेखांकित करने का काम महर्षि वाल्मीकि ने किया है साथ ही महर्षि वाल्मीकि ने आने वाले समय में पतन के कारणों को भी इंगित किया है।
श्री अमित शाह ने कहा कि महाकाव्य में राजा के कर्तव्यों का आदर्श उदाहरण प्रस्तुत किया गया है। राजा के द्वारा धैर्य के साथ अपने पिता की बात मानने के लिए कितना बलिदान, कितना त्याग किया जा सकता है यह भी दर्शाया गया है। उन्होंने कहा कि राजा राम ने पूरा जीवन मर्यादा में रहकर जिया। राम के जीवन को काव्य स्वरूप में देने का काम महर्षि वाल्मीकि ने किया है। उनका कहना था कि दुनिया की सभी भाषाओं में रामायण का भावा-अनुवाद हुआ है।
श्री शाह ने यह भी कहा कि यह केवल संस्कृति की उद्घोषणा करने वाला, आदर्श जीवन को समझाने वाला काव्य नहीं है बल्कि इसके अंदर कई ऐसे संवाद है जो नीतिशास्त्र, प्रशासन, युद्ध शास्त्र तथा ज्ञान विज्ञान का भी परिचय देते हैं।
श्री शाह का कहना था कि रामायण से ज्ञात होता है कि जब स्त्री की मर्यादा का लोप होता है तब राज्य का लोप होता है, संस्कृति का लोप होता है। उन्होंने गांधीजी का जिक्र करते हुए कहा कि जब काका साहेब कालेलकर के कहने पर कौटिल्य के नीतिशास्त्र की प्रस्तावना एक वाक्य में लिखना था तब गांधी जी ने लिखा था यह ग्रंथ नहीं है महाग्रंथ है। इसी तरह रामायण को पढ़ने के बाद व्यक्तिगत जीवन, सामाजिक जीवन तथा देश की सारी समस्याओं का समाधान रामायण में मिल सकता है। श्री शाह ने कहा कि रामायण भाषाओं की मर्यादा लांघकर भारतीय संस्कृति की राजदूत बनकर अनेक देशों में पहुंची है।